# Alf Ramsey

### Wikipedia

Sir Alfred Ernest Ramsey (s. 22. tammikuuta 1920 Dagenham, Englanti – k. 28. huhtikuuta 1999) oli englantilainen jalkapalloilija ja valmentaja. Hän valmensi Englannin maajoukkuetta vuosien 1963 ja 1974 välillä. Hänen hienoin hetkensä sijoittuu vuoden 1966 MM-kotikisoihin, jossa Englanti voitti maailmanmestaruuden. Hän valmensi Englannin pronssille EM-kisoissa vuonna 1968 ja vuoden 1970 MM-kisoissakin Englanti selvisi puolivälierävaiheeseen. Hänet lyötiin ritariksi vuonna 1967.

## [muokkaa] Pelaajaura

Ramsey aloitti uransa Portsmouthissa vuonna 1942, ennen kuin siirtyi Southamptoniin. 7 Kauden jälkeen hän siirtyi Tottenhamiin. Menestyksekkäällä "Spurs" ajalla Ramsey pelasi oikean pakin paikalla yli 250 liiga -ja cup-ottelua. Vuonna 1948 hän teki debyyttinsä maajoukkueessa ottelussa Sveitsiä vastaan. Hän toimi maajoukkueen kapteenina kolmessa ottelussa. Ramseyn viimeinen maajoukkueottelu oli 6–3 päättynyt ottelu Unkaria vastaan vuonna 1953. Hän teki ottelussa maalin rangaistuspotkusta.

## [muokkaa] Managerina

Vuonna 1955 Ramsey aloitti managerin tehtävät Ipswichissa. Hän valmensi joukkueen Englannin 1. divisioonan mestaruuteen vuonna 1962. Seuraavana vuotena Englannin maajoukkueen valmentaja Walter Winterbottom erosi tehtävästään ja Ramsey valittiin uudeksi päävalmentajaksi. Hänen tähtäimenään oli vuoden 1966 MM-kotikisat.

MM-kisoissa Englannin kanssa samassa lohkossa pelasi Uruguay, Meksiko ja Ranska. Englanti voitti alkulohkonsa vakuuttavasti päästämättä maaliakaan omiin. Puolivälierissä Englanti kaatoi Aregentiinan Geoff Hurstin maalilla 1–0. Välierissä maalivahti Gordon Banks yllätettiin ensimmäistä kertaa, kun Portugalin Eusébio maalasi rangaistuspilkulta 82. minuutilla. Englanti voitti ottelun kuitenkin 2–1 ja eteni loppuotteluun. Loppuottelussa Englanti kaatoi Länsi-Saksan jatkoajan jälkeen 4–2 ja voitti maailmanmestaruuden. 4–4–2 systeemiä käyttänyt Ramsey on edelleen ainoa englantilainen valmentaja, joka on voittanut maailmanmestaruuden valmentajana.

Kaksi vuotta myöhemmin, 1968 EM-kisoissa, Englanti saavutti pronssia. Se lähti ennakkosuosikkina myös 1970 MM-kisoihin, missä se kuitenkin putosi puolivälierävaiheessa hävittyään Länsi-Saksalle maalein 3–2. Länsi-Saksa tiputti Englannin puolivälierissä myös kaksi vuotta myöhemmin 1972 EM-kisoissa lukemin 3–1.

1974 MM-kisoihin Englanti ei selviytynyt lainkaan. Tämän johdosta FA antoi potkut Ramseylle, jonka alaisuudessa Englanti oli pelaamastaan 113 ottelusta voittanut 69 ja pelannut 27 tasapeliä.

## [muokkaa] Myöhempi ura & Kuolema

Myöhemmin urallaan Ramsey toimi Birminghamin managerina. Vuosien 1979 ja 1980 välillä hän toimi teknisenä neuvonantajana kreikkalaisessa Panathinaikosissa. Hän toimi myös Roy of the Rovers sarjakuvan parissa.

Ramsey kuoli Alzheimerin tautiin kotonaan Ipswichissä 30. huhtikuuta 1999, ollessaan 79-vuotias.

## [muokkaa] Kunnianosoitukset

Vuonna 2002 Ramsey nimettiin Englannin jalkapallon historian Hall of Fameen. Portman Walkin katu Ipswichissa nimettiin Ramseyn mukaan Sir Alf Ramsey Way:ksi vähän hänen kuolemansa jälkeen.

| Englannin joukkue - Jalkapallon MM-kilpailut 1966 |
1 Banks | 2 Cohen | 3 Wilson | 4 Stiles | 5 J. Charlton | 6 Moore | 7 Ball | 8 Greaves | 9 B. Charlton | 10 Hurst | 11 Connelly | 12 Springett | 13 Bonetti | 14 Armfield | 15 Byrne | 16 Peters | 17 Flowers | 18 Hunter | 19 Paine | 20 Callaghan | 21 Hunt | 22 Eastham | Valmentaja Ramsey

Haettu osoitteesta http://fi.wikipedia.org../../../a/l/f/Alf_Ramsey_c1f7.html

Luokat: Englantilaiset jalkapalloilijat | Englantilaiset jalkapallovalmentajat | Jalkapallon maailmanmestarit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Nederlands
- Polski
- Português
- Svenska